
DR.30.9.2002 57 
 

  

Kerajaan terus memberi tumpuan utama dalam bidang pendidikan dengan menyedia- 
kan peruntukan sebanyak 27% daripada jumlah keseluruhan Bajet 2003. Ini disebabkan 
kejayaan dan kegagalan pendidikan dapat menentukan kemajuan sesebuah negara.  
Sekiranya rakyat tidak berpendidikan tinggi, berpengetahuan dan berkemahiran tinggi, 
tentu negara tidak akan berkembang maju. Sebaliknya berlaku sekiranya polisi 
pendidikan kita tidak berjaya memainkan peranannya.   

Tuan Yang di-Pertua, berikutan berbagai isu negatif dalam negara, Akta 
Pendidikan hanya dipinda selepas 30 tahun. Selepas pemindaan Akta ini, sektor 
pendidikan telah berkembang pesat. Banyak kolej, universiti dan institusi pengajian 
tinggi telah didirikan. Namun begitu, Akta Pendidikan yang dipinda bukanlah sebab 
sebenar.  Kajian dan penyelidikan harus dijalankan agar tidak ketinggalan dalam era 
perubahan luar negara yang semakin mencabar. Kita mesti membuat pindaan yang 
lebih optimistik bagi menyesuaikan di dalam arus perkembangan.  Kita mesti membuat 
persediaan awal agar generasi baru kita mempunyai kebolehan dan kepintaran semasa 
menghadapi era globalisasi yang semakin mencabar.   

Jelas, dunia akan menuju ke zaman teknologi maklumat dan komunikasi.  
Yang Amat Berhormat Perdana Menteri yang kita hormati, berpandangan jauh, ber- 
wibawa dan berkaliber terus memimpin kita menikmati kesejahteraan dan kemajuan 
negara. Pelbagai kemudahan infrastruktur disediakan dan bergiat pantas berbanding 
dengan negara lain. Negara lain berasa penuh ghairah dengan kebanyakan 
kemudahan yang disediakan.   

Pada tahun 1980-an, Perdana Menteri telah berusaha menarik pelabur asing 
untuk melabur di negara kita dan menswastakan syarikat tempatan sehingga membawa 
pertumbuhan ekonomi negara yang membanggakan. Selepas itu, beliau telah 
membimbing rakyat jelata menuju Wawasan 2020 dan mendirikan negara perindustrian 
yang maju.  Demi merealisasikan wawasan ini dengan lebih awal, dengan beraninya 
Yang Amat Berhormat Perdana Menteri telah mendirikan Multimedia Super Corridor. 

Sehubungan dengan itu, Yang Amat Berhormat Perdana Menteri telah 
mencadangkan pengajian mata pelajaran Sains dan Matematik dalam bahasa Inggeris 
di sekolah menengah dan rendah bagi merealisasikan rancangan Multimedia Super 
Corridor dengan lebih awal. Namun begitu, ramai orang telah mengemukakan 
pandangan mereka atas cadangan ini.  Beberapa parti politik telah mempolitikkan isu 
ini. Kita harus mengkaji dari sudut pembelajaran berhubung dengan cadangan ini 
dengan tidak mempengaruhi perkembangan bahasa ibunda termasuk bahasa Malaysia, 
bahasa Cina dan bahasa Tamil.  Kita harus memberi sokongan kepada cadangan ini.   

 Matlamat Yang Amat Berhormat Perdana Menteri adalah kita mempelajari 
daripada sudut pengetahuan sains agar generasi baru kita berpeluang mempelajari 
pengetahuan sains terbaharu. Bahasa Inggeris merupakan bahasa antarabangsa yang 
membolehkan kita membaca buku pengajian sains, perniagaan, ekonomi, komputer 
dan sebagainya. Ini berikutan kebanyakan pengetahuan sains terbaharu termasuk 
perubatan, astronomi, matematik, kimia, biologi dan fizik adalah berasal daripada 
Amerika Syarikat, Kanada, United Kingdom dan Australia. Semua negara ini adalah 
menggunakan bahasa Inggeris sebagai bahasa penghantar.  

Kita tidak seharusnya hanya mementingkan kelebihan bahasa ibunda dan 
warisan budaya tertentu sehingga mengabaikan bahasa Inggeris. Kita mesti meningkat- 
kan penguasaan kita serta generasi baru kita dalam bahasa Inggeris dan usaha ini 
tidak dapat ditangguhkan lagi demi menghadapi era globalisasi. Sekiranya generasi kita 
dan generasi baru kita dapat mempelajari  matematik,  sains dan bahasa Inggeris sejak 
kecil, sudah tentu kita dapat mempelajari ilmu pengetahuan ini secara langsung. Kita 
akan berkemampuan merealisasikan wawasan negara perindustrian maju dengan lebih 
awal. 

Tuan Yang di-Pertua, di awal pembukaan Akta Pendidikan baru, negara kita 
telah membawa masuk banyak universiti sama ada dalam bentuk kerjasama antara 
kerajaan dan syarikat swasta atau syarikat  swasta dengan universiti negara luar yang 
kurang maju.  Terdapat dua buah universiti yang didirikan di kawasan utara dan selatan 
di negeri Sarawak tetapi kawasan tengah yang menduduki separuh keluasan tanah dan 
mempunyai lebih kurang I juta penduduk masih belum mempunyai sebuah universiti. 
Kawasan ini sangat memerlukan sebuah universiti pada masa kini memandangkan 
terdapat ramai pelajar lepasan sekolah.  



Kerajaan terus memberi tumpuan utama dalam bidang pendidikan dengan menyedia- kan peruntukan sebanyak 27% daripada jumlah keseluruhan Bajet 2003. Ini disebabkan kejayaan dan kegagalan pendidikan dapat menentukan kemajuan sesebuah negara. Sekiranya rakyat tidak berpendidikan tinggi, berpengetahuan dan berkemahiran tinggi, tentu negara tidak akan berkembang maju. Sebaliknya berlaku sekiranya polisi pendidikan kita tidak berjaya memainkan peranannya. Tuan Yang di-Pertua, berikutan berbagai isu negatif dalam negara, Akta Pendidikan hanya dipinda selepas 30 tahun. Selepas pemindaan Akta ini, sektor pendidikan telah berkembang pesat. Banyak kolej, universiti dan institusi pengajian tinggi telah didirikan. Namun begitu, Akta Pendidikan yang dipinda bukanlah sebab sebenar. Kajian dan penyelidikan harus dijalankan agar tidak ketinggalan dalam era perubahan luar negara yang semakin mencabar. Kita mesti membuat pindaan yang lebih optimistik bagi menyesuaikan di dalam arus perkembangan. Kita mesti membuat persediaan awal agar generasi baru kita mempunyai kebolehan dan kepintaran semasa menghadapi era globalisasi yang semakin mencabar. Jelas, dunia akan menuju ke zaman teknologi maklumat dan komunikasi. Yang Amat Berhormat Perdana Menteri yang kita hormati, berpandangan jauh, ber- wibawa dan berkaliber terus memimpin kita menikmati kesejahteraan dan kemajuan negara. Pelbagai kemudahan infrastruktur disediakan dan bergiat pantas berbanding dengan negara lain. Negara lain berasa penuh ghairah dengan kebanyakan kemudahan yang disediakan. Pada tahun 1980-an, Perdana Menteri telah berusaha menarik pelabur asing untuk melabur di negara kita dan menswastakan syarikat tempatan sehingga membawa pertumbuhan ekonomi negara yang membanggakan. Selepas itu, beliau telah membimbing rakyat jelata menuju Wawasan 2020 dan mendirikan negara perindustrian yang maju. Demi merealisasikan wawasan ini dengan lebih awal, dengan beraninya Yang Amat Berhormat Perdana Menteri telah mendirikan Multimedia Super Corridor. Sehubungan dengan itu, Yang Amat Berhormat Perdana Menteri telah mencadangkan pengajian mata pelajaran Sains dan Matematik dalam bahasa Inggeris di sekolah menengah dan rendah bagi merealisasikan rancangan Multimedia Super Corridor dengan lebih awal. Namun begitu, ramai orang telah mengemukakan pandangan mereka atas cadangan ini. Beberapa parti politik telah mempolitikkan isu ini. Kita harus mengkaji dari sudut pembelajaran berhubung dengan cadangan ini dengan tidak mempengaruhi perkembangan bahasa ibunda termasuk bahasa Malaysia, bahasa Cina dan bahasa Tamil. Kita harus memberi sokongan kepada cadangan ini. Matlamat Yang Amat Berhormat Perdana Menteri adalah kita mempelajari daripada sudut pengetahuan sains agar generasi baru kita berpeluang mempelajari pengetahuan sains terbaharu. Bahasa Inggeris merupakan bahasa antarabangsa yang membolehkan kita membaca buku pengajian sains, perniagaan, ekonomi, komputer dan sebagainya. Ini berikutan kebanyakan pengetahuan sains terbaharu termasuk perubatan, astronomi, matematik, kimia, biologi dan fizik adalah berasal daripada Amerika Syarikat, Kanada, United Kingdom dan Australia. Semua negara ini adalah menggunakan bahasa Inggeris sebagai bahasa penghantar. Kita tidak seharusnya hanya mementingkan kelebihan bahasa ibunda dan warisan budaya tertentu sehingga mengabaikan bahasa Inggeris. Kita mesti meningkat- kan penguasaan kita serta generasi baru kita dalam bahasa Inggeris dan usaha ini tidak dapat ditangguhkan lagi demi menghadapi era globalisasi. Sekiranya generasi kita dan generasi baru kita dapat mempelajari matematik, sains dan bahasa Inggeris sejak kecil, sudah tentu kita dapat mempelajari ilmu pengetahuan ini secara langsung. Kita akan berkemampuan merealisasikan wawasan negara perindustrian maju dengan lebih awal. Tuan Yang di-Pertua, di awal pembukaan Akta Pendidikan baru, negara kita telah membawa masuk banyak universiti sama ada dalam bentuk kerjasama antara kerajaan dan syarikat swasta atau syarikat swasta dengan universiti negara luar yang kurang maju. Terdapat dua buah universiti yang didirikan di kawasan utara dan selatan di negeri Sarawak tetapi kawasan tengah yang menduduki separuh keluasan tanah dan mempunyai lebih kurang I juta penduduk masih belum mempunyai sebuah universiti. Kawasan ini sangat memerlukan sebuah universiti pada masa kini memandangkan terdapat ramai pelajar lepasan sekolah.